**Nenad Bjelica** (s. 20. elokuuta 1971) on kroatialainen jalkapallovalmentaja ja entinen keskikenttäpelaaja. Marraskuusta 2023 lähtien hän on toiminut Union Berlinin päävalmentajana.

Ura pelaajana
-------------

Bjelica aloitti pelaajauransa NK Osijekissa, josta siirtyi Espanjaan Albacete Balompiéen. Bjelicalla oli vaikeuksia murtautua pelaavaan kokoonpanoon kahdella ensimmäisellä kaudellaan. Benito Floron tultua seuran peräsimeen, Bjelican peliaika lisääntyi ja kahdella seuraavalla La Liga -kaudella vastuuta tuli avauskokoonpanossa. Kauden 1995–1996 päätteeksi Albacete putosi liigasta ja Bjelica siirtyi Real Betisiin. Vastuu jäi kuitenkin vähäiseksi sekä Betisissä että myöhemmin UD Las Palmasissa ja Bjelica palasi kaudeksi 1999–2000 Osijekiin. Hän edusti urallaan vielä 1. FC Kaiserslauternia, FC Admira Wacker Mödlingiä ja FC Kärnteniä, kunnes lopetti uransa vuonna 2008.

Maajoukkuetasolla Bjelica edusti Kroatiaa yhdeksässä ottelussa. Hän oli mukana EM-kisoissa 2004 ja pelasi turnauksessa kaksi ottelua.

Ura valmentajana
----------------

Syyskuussa 2007 Bjelica aloitti valmennusuransa FC Kärntenin pelaajavalmentajana. Hän lopetti pelaajauransa kesällä 2008 ja jatkoi Kärntenin peräsimessä. Hän valmensi Itävallassa myös Lustenauta ja WAC:ia.

Kesällä 2013 Bjelicasta tuli FK Austria Wienin päävalmentaja. Bjelican johdolla Austria Wien selvitti tiensä Mestarien liigan lohkovaiheeseen. Heikompi menestys Itävallan Bundesliigasa johti Bjelican potkuihin helmikuussa 2014.

Kesällä 2014 Bjelica jatkoi valmennusuraansa Spezia Calcion peräsimessä. Debyyttikaudellaan Bjelica luotsasi Spezian Serie B:ssä viidenneksi, mutta putosi jo nousukarsinnoissa heti ensimmäisellä kierroksella. Bjelica sai potkut marraskuussa 2015, kun Spezia oli vajonnut Serie B:ssä sijalle 15.

Elokuun lopussa 2016 Bjelicasta tuli puolalaisen KKS Lech Poznańin päävalmentaja. Bjelica luotsasi Lechin debyyttikaudellaan Puolan cupin loppuotteluun, jossa se kärsi kolmannen perättäisen tappion. Toukokuussa 2018 Lech vapautti Bjelican tehtävästään joukkueen ollessa liigassa kolmantena. Muutama päivä potkujensa jälkeen Bjelicasta tuli Dinamo Zagrebin päävalmentaja. Dinamo oli voittanut Kroatian mestaruuden muutama päivä ennen Bjelican tuloa päävalmentajaksi. Tuore päävalmentaja luotsasi Dinamon Kroatian cupin mestariksi, kun joukkue voitti loppuottelussa HNK Hajduk Splitin. 

Kaudella 2019/20 koronapandemia katkaisi Kroatian pääsarjakauden maaliskuussa 2020. Seura pyrki keväällä leikkaamaan menojaan, mutta edustusjoukkue ja päävalmentaja Bjelica eivät suostuneet seurajohdon palkanleikkauksiin. Seurajohto päätyi erottamaan Bjelican valmennustiimin ratkaisuna tilanteeseen. Seuran kannattajat antoivat tukensa Bjelicalle. Lopulta myös Bjelican sopimus purettiin huhtikuussa 2020 liigan ollessa edlleen keskeytettynä.

Syyskuussa 2020 Bjelicasta tuli kautensa heikosti aloittaneen NK Osijekin päävalmentaja. Bjelican alaisuudessa Osijek pelasi vahvan kauden ja sijoittui lopulta liigassa toiseksi. Kaudella 2021/22 sijoitus heikkeni pykälällä ja Osijek oli kolmas. Bjelican ja seurajohdon välit tulehtuivat kauden aikana. Kun kausi 2022/23 alkoi odotuksia kehnommin, sai Bjelica elokuun lopussa 2022 potkut seurasta.

Huhtikuussa 2023 Bjelican ura jatkui Turkin Superliigassa Trabzonsporin päävalmentajana. Hän sai kuitenkin potkut jo lokakuun puolivälissä, kun joukkue oli voittanut vain neljä kauden kahdeksasta ensimmäisestä ottelustaan.

Marraskuun lopussa 2023 Bjelicasta tuli Saksan Bundesliigan viimeiseksi juuttuneen Union Berlinin päävalmentaja.

Meriitit
--------

### Pelaajana

* Kroatian cup: 1999
* Kroatian vuoden paras jalkapalloilija: 2000

### Valmentajana

* Kroatian mestaruus: 2019
* Kroatian supercup: 2019
* Kroatian cup: 2018
* Itävallan 1. divisioona: 2012

Lähteet
-------

1. ↑  Appearances for Croatia National Team RSSSF. Viitattu 31.5.2017. (englanniksi)
2. ↑  Bjelica, Nenad National Football Teams. Viitattu 31.5.2017. (englanniksi)
3. ↑  FC Kärnten » Manager history World Football. Viitattu 31.5.2017. (englanniksi)
4. ↑  Nenad Bjelica Transfermarkt. Viitattu 31.5.2017. (englanniksi)
5. ↑  Bjelica neuer Austria-Coach *Sport24*. 17.6.2013. Viitattu 31.5.2017. (saksaksi)
6. ↑  Kienast the hero as Austria Wien pip Dinamo 27.8.2013. UEFA. Viitattu 31.5.2017. (englanniksi)
7. ↑  Austria trennt sich von Bjelica *Kicker*. 16.2.2014. Viitattu 31.5.2017. (saksaksi)
8. ↑  Spezia! Nenad Bjelica wechselt nach Italie (Arkistoitu – Internet Archive) *Ligaportal*. 22.6.2014. Viitattu 31.5.2017. (saksaksi)
9. ↑  Comunicato ufficiale 21.11.2015. AC Spezia. Viitattu 31.5.2017.
10. ↑  Nenad Bjelica nowym trenerem Lecha Poznań. Oto następca Jana Urbana *Poznan Sport*. 29.8.2016. Viitattu 31.5.2017. (puolaksi)
11. ↑  [ww.lechpoznan.pl/aktualnosci,2,bjelica-odchodzi-z-lecha,30634.html Bjelica odchodzi z Lecha]
12. ↑  NENAD BJELICA NEW HEAD COACH
13. ↑  Dinamo Zagreb Wins Croatian Title for 19th Time
14. ↑  DINAMO - HAJDUK 1:0
15. ↑  Chaos at Dinamo: Players Refuse Salary Cut, Coach Bjelica's Staff Sacked (Arkistoitu – Internet Archive)
16. ↑  Dinamo Zagreb coach Bjelica fired in midst of corona crisis
17. ↑  SLUŽBENO: Nenad Bjelica novi je trener Osijeka!
18. ↑  HNL
19. ↑  Croatian League HNL
20. ↑  Nenad Bjelica Sacked as Coach of NK Osijek (Arkistoitu – Internet Archive)
21. ↑  Trezeguet’s Trabzonspor part ways with coach Bjelica
22. ↑  Nenad Bjelica Takes Charge at 1. FC Union Berlin

  


|  |  |  |
| --- | --- | --- |
| Edeltäjä:**Peter Stöger** | **FK Austria Wienin päävalmentaja**2013–2/2014 | Seuraaja:**Herbet Gager** |

|  |  |  |
| --- | --- | --- |
| Edeltäjä:**Jan Urban** | **KKS Lech Poznańin päävalmentaja**8/2016–5/2018 | Seuraaja:**Rafał Ulatowski** |

|  |  |  |
| --- | --- | --- |
| Edeltäjä:**Nikola Jurčević** | **NK Dinamo Zagrebin päävalmentaja**5/2018–4/2020 | Seuraaja:**Igor Jovićević** |

|  |  |  |
| --- | --- | --- |
| Edeltäjä:**Ivica Kulešević** | **NK Osijekin päävalmentaja**9/2020–8/2022 | Seuraaja:**Rene Poms** |

|  |  |  |
| --- | --- | --- |
| Edeltäjä:**Orhan Ak** | **Trabzonsporin päävalmentaja**5–10/2023 | Seuraaja:**Abdullah Avcı** |

|  |  |  |
| --- | --- | --- |
| Edeltäjä:**Urs Fischer** | **Union Berlinin päävalmentaja**11/2023– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |